Obavještenje u vezi zaštita podataka o ličnosti na newsletter listi koju vodi privredno društvo MAMUT d.o.o., matični broj: 03313468, Delta City, Cetinjski put bb, Podgorica, Crna Gora (u daljem tekstu: MAMUT).

MAMUT se stara o Vašim podacima o ličnosti sa najvišim mogućim stepenom pažnje i to u skladu sa Zakonom o zaštiti podataka o ličnosti Crne Gore.

Zarad efikasne, brze i moderne komunikacije MAMUT vodi i koristi mailing liste putem kojih šalje e-mail poruke (newsletters) svim prijavljenim korisnicima. Upotreba mailing liste podrazumijeva obradu podataka o ličnosti.

Da bismo uspješno vodili direktni marketing, nudili nove proizvode, obavještavali o novitetima i aktuelnostima vršimo obradu Vašeg podatka o ličnosti: e-mail adrese.

MAMUT je **rukovalac** Vaših podataka o ličnosti budući da samostalno određuje **svrhu i način obrade.**

**Obrada** Podataka o ličnosti se vrši **prikupljanjem, uvidom, razvrstavanjem i grupisanjem** zarad formiranja za MAMUT relevantne baze podataka koja nam služi, kao što je navedeno, za efikasnu, brzu i modernu komunikaciju sa Vama i navedeno predstavlja **svrhu** obrade Vaših podataka o ličnosti.

Podaci o ličnosti se obrađuju **na osnovu Vašeg pristanka**.

Pristanak je svako dobrovoljno, određeno, informisano i nedvosmisleno izražavanje volje lica, kojim to lice, izjavom ili jasnom potvrdnom radnjom, daje pristanak za obradu podataka o ličnosti koji se na njega odnose.

Smatra se da davanje Vaše e-mail adrese (unošenje i slanje iste u formu na našim web sajtovima) predstavlja jasnu potvrdnu radnju kojom ste dali pristanak za obradu podataka o ličnosti.

Radi otklanjanja svake sumnje, davanjem Vaše e-mail adrese (unošenjem i slanjem iste u formu na sajtu) potvrđujete da ste prethodno upoznati i da ste saglasni sa ovim obavještenjem.

**Lica koja vrše obradu podataka o ličnosti** su ona lica koja su zaposlena u MAMUTU i koja imaju ovlašćenje za obradu podataka.

Vaši podaci o ličnosti su čuvaju na serverima privrednog društva The Rocket Science Group LLC (u daljem tekstu: Rocket Science) čije je sjedište u Sjedinjenim američkim državama. Slanje e-mail poruka vršimo preko platforme MailChimp (mailchimp.com) u vlasništvu Rocket Science, pa ovim obavještenjem konstatujemo da je privredno društvo Rocket Science obrađivač Vaših podataka o ličnosti. Davanjem Vaše e-mail adrese pristajete da Rocket Science obrađuje Vaše podatke o ličnosti, na ovdje opisani način i u gorepomenute svrhe.

Možete opozvati svoj pristanak na obradu Vaših podataka o ličnosti **u bilo kom trenutku** posle čega MAMUT **briše** sve Vaše podatke o ličnosti, zatim će Vaša adresa biti uklonjena sa mailing liste i više nećete dobijati e-mail poruke bliže opisane u ovom obavještenju.

Uz pravo na brisanje Vaših podataka o ličnosti skrećemo Vam pažnju da imate **sva ostala prava propisana Zakonom o zaštiti podataka o ličnosti Crne Gore.**

Sve odgovore i informacije po pitanju zaštite Vaših podataka o ličnosti možete dobiti slanjem Vaših pitanja na e-mail adresu podrska.kupcima@mamut.me.